b'\n_START_ARTICLE_\nUlises Heureaux\n_START_SECTION_\nMladost\n_START_PARAGRAPH_\nRodil se je haitijskemu o\xc4\x8detu in materi iz St. Thomasa (enega izmed Devi\xc5\xa1kih otokov). \xc5\xbde zgodaj je poleg \xc5\xa1pan\xc5\xa1\xc4\x8dine govoril \xc5\xa1e franco\xc5\xa1\xc4\x8dino in angle\xc5\xa1\xc4\x8dino. Po \xc5\xa1panski zasedbi Dominikanske republike se je pridru\xc5\xbeil uporni\xc5\xa1kemu gibanju in postal glavni poro\xc4\x8dnik generala Luper\xc3\xb3na. V obdobju druge samostojne dr\xc5\xbeave, ko so bila uporni\xc5\xa1ka gibanja nekaj vsakdanjega, se je Heureaux uveljavil kot eden vodij Modre stranke (\xc5\xa1p. Partido Azul). Leta 1876 je lastnoro\xc4\x8dno poveljeval vstaji, v kateri je bil osvobojen njegov rodni kraj in je omogo\xc4\x8dila izvolitev Ulisesa Espaillata. Po tem, ko je na oblast \xc5\xa1e peti\xc4\x8d pri\xc5\xa1el avtoritarni Buenaventura B\xc3\xa1ez in po letu dni tudi odstopil, je Heureaux sodeloval pri strmoglavljenjih naslednjih dveh oblastnikov.'